Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 13255

3. Megjegyzés. - A modulációs mélységgel kapcsolatban a “C”- Melléklet 6.4 pontja tartalmaz néhány irányelvet. 3.4.6.4 Ajánlás. - A NON/A2A sugárzású NDB-k vivőfrekvenciás teljesítménye nem csökkenhet akkor, amikor az azonosító jel kerül kisugárzásra, kivéve azt, hogy egy 92,7 km-t (50 tengeri mérföld) meghaladó átlagos sugarú fedésterülettel rendelkező NDB esetében az 1,5 dB-nél nem nagyobb teljesítménycsökkenés elfogadható. 3.4.6.5 A nem-kívánt hangfrekvenciás modulációk összege kevesebb kell, hogy legyen, mint a vivőfrekvencia amplitúdójának 5 százaléka. Megjegyzés. - A fedélzeti automatikus iránymérő készülék (ADF) megbízható működését jelentős mértékben károsan befolyásolhatja az, ha az irányadó sugárzása a keretantenna kapcsoló frekvenciájával, vagy annak második harmonikusával egyenlő, illetve ahhoz közel eső hangfrekvencia által előidézett modulációt tartalmaz. A jelenleg használatos berendezések esetében a keretantenna kapcsoló frekvenciái 30 Hz és 120 Hz közé esnek. 2007/70/II. szám 3.4.6.6 A sugárzás sávszélességét és a hamis sugárzások szintjét azon a legalacsonyabb értéken kell tartani, amelyet a műszaki állapot és a szolgáltatás természete megenged. Megjegyzés. - A Nemzetközi Távközlési Egyesület /ITU/ Rádió-szabályzatainak (Radio Regulations) S3. cikkelye tartalmazza a berendezésekre és a sugárzásokra vonatkozó műszaki jellemzők általános előírásait. A Nemzetközi Rádiószabályzat magába foglalja a szükséges sávszélességre, frekvencia toleranciákra, hamis sugárzásokra és a sugárzások osztályozására vonatkozó speciális előírásokat (lásd az APS1, APS2 és APS3 Függelékeket). 3.4.7 A megközelítési helyzetmeghatározók telepítése 3.4.7.1 Ajánlás. - Ahol megközelítési helyzetmeghatározókat használnak az ILS rendszer kiegészítéseként, ott azokat a külső és a középső hely-jeladók telepítési helyén kell elhelyezni. Ahol az ILS rendszer kiegészítéseként csak egy megközelítési helyzetmeghatározó irányadót használnak, ott előnyben kell részesíteni a külső hely-jeladó irányadók telepítési helyén való elhelyezést. Ahol ILS hiányában a végső megközelítés navigációs berendezéseként megközelítési helyzetmeghatározó irányadókat alkalmaznak, ott is olyan telepítési helyeket kell kiválasztani, mint ami ILS rendszer telepítése esetén lenne, figyelembe véve a Léginavigációs Szolgálatok Eljárásai - Légijármű Üzemeltetés (Procedures for Air Navigation Services - Aircraft Operations) (Doc 8168) vonatkozó akadálymentességi rendelkezéseit. 3.4.7.2 Ajánlás. - Ahol megközelítési helyzetmeghatározó irányadókat telepítenek, ott azokat - amennyiben gyakorlatilag megoldható - mind a középső, mind a külső hely-jeladók helyén a futópálya meghosszabbított középvonalának azonos oldalára kell elhelyezni, abból a célból, hogy a megközelítési helyzetmeghatározó irányadók között egy olyan útirányt tegyenek lehetővé, amely a futópálya középvonalával a lehető legpárhuzamosabb. 3.4.8 Felügyelő rendszer 3.4.8.1 Minden egyes NDB-hez valamilyen olyan alkalmas berendezést kell biztosítani, amely a megfelelő helyen képes a következő körülmények bármelyikét észlelni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes